An Se-young

**An Se-young** (Korean: 안세영; Hanja: 安洗瑩; nosusu ontok 5 Mansak 2002) tulun Korea id boogian kabaatan di maamaamain do badminton mantad Gwangju, di nakalantoi medal amas ontok Pialaan Musim Talasu Olimpik 2024 id suang do abaabayan songulunan tondu. Nointutunan yau sabaagi Mamamain Poingingo Monikid toun 2019 om Mamamain Poingingo Ko'onduan 2023 do BWF. Isido nakalantoi do midol amas id Kejohanan Pomogunan 2023, mono'odo sajara sabaagi mamamain mintotoiso ko'onduan Korea di kumoiso' nakalantoi pangarait Piala'an Pomogunan. Kaawagu isio mamagapus midol amas mintotoiso ko'onduan id Piala'an Sipoot Asia 2022. An nogi nga sobohogian mantad tiim nakalantoi midol amas Korea Kabaatan ontok Piala Uber 2022 om Sipoot Asia 2022.

Ontok 2018, An nopili' do mampayat tiim kabangsaan om kosili tangaanak sikul osiriba koiso' id suang tiim kabangsaan Korea Kabaatan. Isido nopo nga sobohogian mantad tiim ahapakan kabangsaan i memenangi pangarait tiim lilinamu ontok Kejohanan Ahapakan Asia 2017.  An mobi kaawagu yau pogun dau id Piala Uber 2018 id Bangkok om Sipoot Asia id Jakarta, monguhup tiim dilo lumantoi midol luyang id suang ababayan bagas. Ontok 2019, isio mamagapus pogialaan Monompogunan Pomogunan BWF koiso' dau id Super Piala'an Poingukab New Zealand, minangala gisom nakalantoi medal amas id taang final Olympic 2012, Li Xuerui .

## Karajaon
An Se-young sinumuang do piala'an koiso dau ontok kiumul 13 nogi toun, minampayat yau do Piala'an Ahapakan Asia 2015 hinonggo isio minomupus pinisaapan sabaagi opiapat kolimpupuson id suang mintotoiso om mipasas tondu B15. An nakalantoi pongoroitan ahapakan sompomogunan koiso' dau id Kokoukab Ahapakan Korea B15 ontok 2015. Piala'an ahapakan siriba 2016 i nogi nokoinggumu, nakalantoi pangarait mintotoiso tondu id Jakarta Open Junior International, Nodimpot Raya Junior Grand Prix, Asian Junior Championships, om Korea Junior Open; nakalantoi nogi isio pongoroitan mipasas  do ko'onduan id Grand Prix Ahapakan Nodimpot Raya om Kokoukab Ahapakan Korea.

Ontok toun 2017, An Se-young tinumanding id suang do piala'an U17 om U19, hinonggo nakaanu yau do nakalantoi U17 id Piala'an Ahapakan Korea, nga id suang do Piala'an Ahapakan Pomogunan om Asia, amu yau nakaanu luminantoi do nuununu midol id suang piala'an minsoosongulun. Suai ko iri, An nakalantoi monguhup tiim dau montok lumantoi do Ahapakan Asia misungku om nogi nakalantoi do midol luyang id Piala'an Ahapakan pomogunan. Id kolimpupuson no do toun, An, ontok umul 15 toun, nopili montok do kabangsa'an national senior tiim, najadi do susumikul takawas di kumoiso do minampayat tiim kabangsaan Korea Kabaatan.

Nakaanu yau do kotumbayaan mantad koupisan montok popogirot do tiim montok Pomoinan Asia 2018, nga amu yolo nakaanu luminantoi nuununu midol id pialaan sosongulun toi ko pialaan mipasas. Id suang pogumbalan Sompomogunan 2018 id Indonesia, An nakaanu rinumikot id tinurugan kolimpupuson do piala'an. Tuminilombus nakaanu yau do luminantoi pongoroitan Senior Antarabangsa ontok toun 2018, Irish Open, nakaanu do minangala do tambalut mantad pogun dau sondii Kim Ga-eun id final.

An Se-young nakaanu do pongoroitan Kumoiso dau sabaagi Monompogunan Pomogunan ontok New Zealand Open 2019 , minangala do mongi'igit medal amas olimpik i Li Xuerui mantad China id final. Kinalantaion disido diti no'oputan id piala'an Canada Open, Akita Masters, French Open, om Korea Masters. Prestasi di notilombus mininsawat pinokito ontok 2019 di minongigit dau id suang 10 takawas mintoo-toiso kategori tondu id suang ranking Pomogunan BWF. Sabaagi manahak pongoroitan, BWF minanahak dau do pongoroitan sabaagi Mamaamain Sipoot Bobos Tosonong Ontok Toun 2019.

Sabab no do COVID-19, An nakaanu do minampayat limo no piboian ontok toun 2020, miampai kinolontoyon bobos tosonong dau ontok dii id taang koduo id piala'an Thailand Masters, om miampai do tiim  Internasional nakalantoi montok midol piok idAsian Women's Team Championship. Id suang 2012, id suang kinoingkakaton sosongulun dau id  Olympic Games, natatak yau id tinurugan tohuri no di  Chen Yufei. An tuminilombus do final kumoiso dau id Piala'an Super 1000 id Denmark Open, nga amu yau nakaanu do minangai piala'an om tinumoboi id taang koduo id piala'an Akane Yamaguchi. Ontok festival badminton id Indonesia di pinaharo id Bali, An nakaanu linumantoi kotolu tolu piboian alapas id piala'an tohuri dau di minangala do Yamaguchi id suang Indonesia Masters, Ratchanok Intanon  id suang do Indonesia Open, om P. V. Sindhu id suang do World Tour Finals.

Ontok do toun 2022 , dumampot An limo turug kolimpupuson id suang Monompogunan Pomogunan BWF, nakalantoi do Korea Open, Korea Open, om id Australian Open; om nogi nakaanu id taang koduo id All England om Japan Opens. Isido nogi nakaanu do midol luyang id  Asian om World Championships. Miampai tiim ko'onduan Korea, nakaanu isio kinolontoyon Uber Cup.

Nadadi do iso kinolontoyon tagayo id gana sipoot badminton di Korea ontok toun 2023. Nadadi yau tondu di koiso nogi do nakalantoi piala'an Pongoroitan Piala'an Antarabangsa id suang 2023 BWF World Championships, om nogi mintootoiso tondu Korea di nakalantoi id Asian Games id pialatan solinaid 29 toun. Isido nogi nakalantoi do midol amas id suang pialaan Asian Games. suang Monompogunan Pomogunan BWF, nakaanu isio do walu pangarait mantad hopod pialaan kolimpupuson, om koposoguluanan ranking mintotoiso ko'onduan ontok 1 Magus 2023.

Ontok somputul musim koiso 2024, om mamain turu piala'an mintootoiso, nakalantoi 3 pongoroitan id Malaysia, French, om id Singapore Opens, om nogi nakalantoi id nurugan tohuri id Indonesia Open. An nakalantoi midol amas id nurugan tohuri id mintootoiso tondu id Paris 2024 Olympics, minangala do mamain sipoot mantad China, He Bingjiao 2–0, minananda do amas koiso montok Korea Selatan daasom baino nalantoi di Bang Soo-hyun, 1996.

Ko'ongoyo ogingo i pinokito di An ontok koimpuunon timpu 2025, hinonggo isio pinopokito kinolontoyon  id suang Malaysia om India Opens id tulan Milatok. Id suang piala'an tumilombus id tulan Gomot, nakalntoi i An id Perancis, id piala'an  Orléans Masters. Minogowit momentum kinalantayon di, nakalantoi kawagu id All England Open minggu sumusuhut dau, nakaanu Pongoroitan Super 1000 koduo disio toun diti.

## Kinogompoton

### Sipoot Olimpik

### Piala'an Pomogunan
*Tondu mintootoiso*

### Piboi'an Asia
*Tondu mintootoiso*

### Piala'an Asia

### Monompogunan Pomogunan  (27 Pangarait,  9 taang koduo)
BWF Monompogunan Pomogunan, di nokointutun  ontok 19 Gomot 2017 om pinoindalan ontok toun 2018, nopo nga iso piala'an badminton elit di pinasaga do Badminton World Federation (BWF). BWF World Tour pinogiduo-duo kuma'a World Tour Finals, Super 1000, Super 750, Super 500, Super 300 om BWF Tour Super 100.

*Tondu mintootoiso*

### BWF Pogumbalan Antarabangsa / Kopiipio (1 Pongoroitan, 2 Taang koduo)

:   BWF International Challenge tournament
:   BWF International Series tournament
:   BWF Future Series tournament

## Rekod suma'ap sa'apon nopili
Rikod gumaga' finalis kolimpupuson toun, opintanga kolimpupuson Kejohanan Pomogunan om opiapat kolimpupuson Olimpik. Otopot sabaagi 2025 All England Open.
 

## Nuut